નડિયાદ પાલિકાની પ્રમુખ અને ઉપપ્રમુખ પદ માટેની અઢી વર્ષની મુદત પૂર્ણ થતા નવા પ્રમુખ અને ઉપપ્રમુખ માટે યોજાવાની હતી. ત્યારે પાલિકાના સભા ખંડમાં ગુરુવારે બપોરે ૧૨ કલાકે પ્રાંત અધિકારી નડિયાદના અધ્યક્ષતામાં ચૂંટણી યોજાઇ હતી. જેમાં પાલિકાના કુલ ૫૨ સભ્યો પૈકી ૫‌૧ સભ્યો હાજર રહ્યા હતા. પાલિકા પ્રમુખપદ માટે સ્ત્રીની અનામત હોવાને કારણે વોર્ડે નંબર ૧૧ના મહિલા સભ્ય દિપિકાબેન સંજયભાઇ પટેલના નામની દરખાસ્ત દેસાઇ મનીષભાઇ (ભોપીભાઇ)એ કરી હતી. જેને કાનજીભાઇ પરમારે ટેકો આપ્યો હતો. પ્રમુખ પદ માટે એક માત્ર નામ હોવાથી તેઓને પ્રાત અધિકારીએ બિન હરિફ જાહેર કર્યા હતા. જયારે ઉપ પ્રમુખ પદે વોર્ડ નં. ૧ના પરીનભાઇ બ્રહ્મભટ્ટ બિનહરિફ જાહેર કરવામાં આવ્યા હતા.